pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“กอช. สร้างฐานเครือข่ายตัวแทน กอช. ประจำชุมชน 2,000 คน ในพื้นที่กรุงเทพมหานคร”
วันจันทร์ที่ 14 มิถุนายน 2564
“กอช. สร้างฐานเครือข่ายตัวแทน กอช. ประจําชุมชน 2,000 คน ในพื้นที่กรุงเทพมหานคร”
กองทุนการออมแห่งชาติ หรือ กอช. รับสมัครตัวแทน กอช. ประจําชุมชนในพื้นที่กรุงเทพมหานคร เพื่อสร้างเครือข่ายในการส่งเสริมการออมให้ครอบคลุมทุกชุมชนพื้นที่กรุงเทพฯ โดยเปิดรับสมัครชุมชนละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. รับสมัครตัวแทน กอช. ประจําชุมชน พื้นที่กรุงเทพมหานคร เพื่อสร้างเครือข่ายส่งเสริมการออมให้ครอบคลุมทุกชุมชนพื้นที่กรุงเทพฯ กว่า 2,000 ชุมชน โดยผู้ที่มีสิทธิสมัครต้องเป็นกรรมการในชุมชนนั้นๆ มีอายุตั้งแต่ 20 ปีขึ้นไป ซึ่งต้องมีความรู้ความเข้าใช้การใช้แอปพลิเคชัน กอช. ในการตรวจสอบสิทธิสมัครสมาชิก ส่งเงินออมสะสม และสามารถให้คําปรึกษาสมาชิกเกี่ยวกับ กอช.
ทั้งนี้ สําหรับผู้ที่สนใจสมัครเป็นตัวแทน กอช. ประจําชุมชน เพียงดาวน์โหลดใบสมัครและกรอกข้อมูลรายละเอียด พร้อมส่งใบสมัครได้ที่ กอช. หรือ สํานักงานเขต ทั้ง 50 เขต ตามวันและเวลาทําการได้ตั้งแต่วันนี้ ถึงวันที่ 30 กันยายน 2564 ดูรายละเอียดการรับสมัครเพิ่มเติมได้ที่เว็บไซต์ กอช. สอบถามข้อมูลเพิ่มเติมโทร. 02-049-9000 ต่อ 608, 611
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกากำหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหมเพื่อสร้างและขยายทางหลวงท้องถิ่น
วันอังคารที่ 3 พฤษภาคม 2565
ครม.เห็นชอบร่างพระราชกฤษฎีกากําหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหมเพื่อสร้างและขยายทางหลวงท้องถิ่น
ครม.เห็นชอบร่างพระราชกฤษฎีกากําหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหมเพื่อสร้างและขยายทางหลวงท้องถิ่น สายเชื่อมระหว่างถนนรามอินทรากับถนนเทพรักษ์ประมาณการค่าจัดกรรมสิทธิ์จํานวน 1,321 ล้านบาท
วันที่ 3 พฤษภาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบร่างพระราชกฤษฎีกากําหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหม กรุงเทพมหานคร ตามที่สํานักงานคณะกรรมการกฤษฎีกาตรวจพิจารณาแล้ว เพื่อสร้างและขยายทางหลวงท้องถิ่น สายเชื่อมระหว่างถนนรามอินทรากับถนนเทพรักษ์ มีจุดเริ่มต้นโครงการบริเวณสามแยกลาดปลาเค้า ถนนรามอินทรา มุ่งหน้าทางทิศตะวันออกเฉียงเหนือขนานระหว่างซอยรามอินทรา 17 และซอยรามอินทรา 19 ไปบรรจบถนนเทพรักษ์ ขนาดเขตทางกว้าง 30 เมตร ยาวประมาณ 2,200 เมตร โดยก่อสร้างเป็นถนนคอนกรีตเสริมเหล็กขนาด 6 ช่องจราจร ไป – กลับ เพื่อบรรเทาความหนาแน่นของการจราจรในพื้นที่เขตบางเขนและเขตสายไหม
ทั้งนี้ กทม. จําเป็นต้องกําหนดเขตที่ดินที่จะเวนคืนท้องที่ดังกล่าว เพื่อให้พนักงานเจ้าหน้าที่มีสิทธิเข้าไปทําการสํารวจเพื่อให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัด โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืนตามพระราชกฤษฎีกานี้ภายใน 120 วัน นับแต่วันที่พระราชกฤษฎีกาฉบับนี้ใช้บังคับทั้งนี้กทม.ได้จัดให้มีกระบวนการรับฟังความคิดเห็นของประชาชนต่อการดําเนินโครงการเรียบร้อยแล้ว โดยประชาชนส่วนใหญ่เห็นด้วยกับการดําเนินโครงการ และทางสํานักงบประมาณได้แจ้งว่า กทม.มีแผนการจัดกรรมสิทธิ์และการเบิกจ่ายค่าทดแทน ระยะเวลาดําเนินการ 4 ปี ตั้งแต่เดือนมกราคม 2564 – ธันวาคม 2567 ประมาณการค่าจัดกรรมสิทธิ์จํานวน 1,321 ล้านบาท โดยใช้จ่ายจากงบประมาณของกทม.
รัฐบาลไทย-ข่าวทำเนียบรัฐบาล-งบประมาณแบบขาดดุลอาจทำให้หนี้สาธารณะเกินกรอบเพดานที่เหมาะสม มีแนวทางปฏิบัติอย่างไร
วันพฤหัสบดีที่ 2 กันยายน 2564
งบประมาณแบบขาดดุลอาจทําให้หนี้สาธารณะเกินกรอบเพดานที่เหมาะสม มีแนวทางปฏิบัติอย่างไร
กระทู้ถามของวุฒิสภา เรื่อง การบริหารจัดการหนี้สาธารณะ
ถาม  งบประมาณแบบขาดดุลอาจทําให้หนี้สาธารณะเกินกรอบเพดานที่เหมาะสม มีแนวทางปฏิบัติอย่างไร
ตอบ 1. การดําเนินนโยบายงบประมาณขาดดุลในช่วงการแพร่ระบาดของ COVID- 19 มีความจําเป็น ซึ่งจะส่งผล ดังนี้
1.1 ภาวะเศรษฐกิจกลับมาฟื้นตัวโดยเร็ว
1.2 ทําให้ GDP มีการเติบโตเพิ่มขึ้น
1.3 สามารถรักษาสัดส่วนหนี้สาธารณะต่อ GDP ให้อยู่ในระดับที่เหมาะสมได้ (ร้อยละ 60 ของผลิตภัณฑ์มวลรวมในประเทศ)
2. มีการพิจารณาทบทวนความเหมาะสมของสัดส่วนอย่างน้อยทุก 3 ปี เพื่อให้สอดคล้องกับภาวะเศรษฐกิจ
3. หากสัดส่วนเกินกรอบที่กําหนด กค. ต้องเสนอ ครม. รายงานเหตุผล วิธีการและระยะเวลาที่ทําให้ได้สัดส่วน
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 43 ง วันที่ 24 ก.พ. 64
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ติดตามสถานการณ์โควิด-19 รายวัน เตือนกลุ่มคนวัยทำงาน เฝ้าระวังตัวเองสูงสุด เพราะอาจติดเชื้อโควิด-19 โดยไม่แสดงอาการ
วันเสาร์ที่ 5 กุมภาพันธ์ 2565
โฆษกรัฐบาล เผย “นายกฯ” ติดตามสถานการณ์โควิด-19 รายวัน เตือนกลุ่มคนวัยทํางาน เฝ้าระวังตัวเองสูงสุด เพราะอาจติดเชื้อโควิด-19 โดยไม่แสดงอาการ
โฆษกรัฐบาล เผย “นายกฯ” ติดตามสถานการณ์โควิด-19 รายวัน เตือนกลุ่มคนวัยทํางาน เฝ้าระวังตัวเองสูงสุด เพราะอาจติดเชื้อโควิด-19 โดยไม่แสดงอาการ  ย้ํารัฐบาลเน้นควบคุมการแพร่ระบาดโควิด-19 ควบคู่กับการเดินหน้าเศรษฐกิจ
วันนี้ (5 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโรคติดเชื้อไวรัสโควิด-19 ในไทยรายวัน โดยเฉพาะสายพันธุโอมิครอนที่แพร่ระบาดอย่างรวดเร็ว และยังคงมีทิศทางที่เพิ่มขึ้น จากผลการตรวจ ATK ของประชาชน อย่างไรก็ตาม รัฐบาลและ ศบค. ยังคงรณรงค์ให้ประชาชนและผู้ประกอบการ สถานศึกษา ปฏิบัติตามมาตรการป้องกันอย่างเคร่งครัดทั้ง 6 มาตรการหลัก (DMHC-RC) 6 มาตรการเสริม (SSE-CQ) 7 มาตรการเข้มงวด และการจัดทําแผนเผชิญเหตุ เพื่อให้สามารถอยู่ร่วมกับโควิด-19 ได้ ที่สําคัญนายกรัฐมนตรียัง ฝากถึงกลุ่มคนวัยทํางานขอให้ลดการสัมผัสใกล้ชิดกับผู้สูงอายุ ผู้มีความเสี่ยงที่จะมีอาการรุนแรง เพราะคนในกลุ่มวัยทํางานอาจติดเชื้อโควิดแต่ไม่แสดงอาการ และยังสามารถดําเนินชีวิตต่อไปได้ปกติ แต่เมื่อสัมผัสใกล้ชิดกับผู้สูงอายุ ผู้ป่วยติดเตียง ผู้มีโรคประจําตัว อาจทําให้คนกลุ่มนี้มีอาการป่วยหนักและเสียชีวิตได้
ขณะที่ยอดผู้ติดเชื้อโควิด-19 รายใหม่วันนี้ รวม 10,490 ราย จําแนกเป็นผู้ป่วยจากในประเทศ 10,273 ราย ผู้ป่วยมาจากต่างประเทศ 217 ราย ผู้ป่วยสะสม 262,687 ราย (ตั้งแต่ 1 มกราคม 2565) หายป่วยกลับบ้าน 8,479 ราย หายป่วยสะสม 206,894 ราย (ตั้งแต่ 1 มกราคม 2565) ผู้ป่วยกําลังรักษา 88,463 ราย เสียชีวิต 21 ราย ล่าสุดการให้บริการวัคซีน โควิด-19 สะสมอยู่ที่ 117,750,755 โดส เข็มที่ 1 ฉีดสะสม 52,476,044 โดส เข็มที่ 2 ฉีดสะสม 48,883,762 โดส เข็มที่ 3 ฉีดสะสม 15,275,322 โดส เข็มที่ 4 ฉีดสะสม 1,115,627 โดส
“นายกรัฐมนตรียังฝากขอบคุณประชาชน ผู้ประกอบการ ภาคเอกชนผู้มีส่วนเกี่ยวข้องทุกฝ่ายที่ให้ความร่วมมือ ปฏิบัติตามมาตรการสาธารณสุขอย่างเคร่งครัด ตลอดระยะเวลาที่ผ่านมา พร้อมยืนยันว่า รัฐบาลเน้นการควบคุมการแพร่ระบาดควบคู่กับการเดินหน้าเศรษฐกิจ โดยเตรียมพร้อมมระบบสาธารณสุข วัคซีน ยา เวชภัณฑ์ รองรับสถานการณ์ ในทุกระดับการระบาด เพื่อให้ประชาชนสามารถใช้ชีวิตได้อย่างปลอดโรค ปลอดภัยด้วย” โฆษกรัฐบาลกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มไทยได้รับความเชื่อมั่นเป็นเจ้าภาพจัดการแข่งขันกีฬาระดับภูมิภาคอย่างต่อเนื่อง ทั้งสควอชเยาวชนเอเชีย และปิงปองระดับเยาวชน-รุ่นใหญ่อาเซียน
วันอังคารที่ 21 มิถุนายน 2565
โฆษกรัฐบาลเผย นายกฯ ปลื้มไทยได้รับความเชื่อมั่นเป็นเจ้าภาพจัดการแข่งขันกีฬาระดับภูมิภาคอย่างต่อเนื่อง ทั้งสควอชเยาวชนเอเชีย และปิงปองระดับเยาวชน-รุ่นใหญ่อาเซียน
ซึ่งไทยได้รับเกียรติเป็นประเทศแรกของโลกที่เป็นเจ้าภาพจัดการแข่งขันทั้งสองรุ่นพร้อมกัน รวมทั้งได้กําชับทุกฝ่ายพัฒนาศักยภาพเตรียมพร้อมต่อยอดการเป็นเจ้าภาพ SEA Game 2025
วันนี้ (21 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ไทยได้รับความไว้วางใจจากประเทศสมาชิกในภูมิภาคให้เป็นเจ้าภาพจัดการแข่งขันกีฬาระดับนานาชาติอย่างต่อเนื่อง พร้อมส่งกําลังใจเชียร์ทัพนักกีฬาและผู้มีส่วนเกี่ยวข้องบรรลุเป้าหมายที่ตั้งใจ กําชับทุกฝ่ายเป็นเจ้าภาพที่ดี ดําเนินงานอย่างมีประสิทธิภาพ ตามมาตรการควบคุมโรค และสร้างบรรยากาศการแข่งขันที่เป็นมิตร
โฆษกประจําสํานักนายกรัฐมนตรี กล่าวว่า สืบเนื่องจากความสําเร็จในการควบคุมสถานการณ์โรคโควิด-19 ประกอบกับความพร้อมและศักยภาพในด้านอุตสาหกรรมกีฬาในระดับภูมิภาค ประเทศไทยจึงได้เป็นเจ้าภาพจัดการแข่งขันกีฬาสควอชเยาวชนชิงแชมป์เอเชีย ครั้งที่ 29 (The 29th Asian Junior Individual Championships) ระหว่างวันที่ 15-19 มิถุนายน 2565 ณ โรงแรมแอมบาสซาเดอร์ซิตี้จอมเทียน จ.ชลบุรี มีนักกีฬาจาก 14 ประเทศเข้าร่วมแข่งขันกว่า 400 คนแบ่งเป็น 8 รุ่น ประกอบด้วยเยาวชนชายและเยาวชนหญิง อายุไม่เกิน 19 ปี 17 ปี 15 ปี และ 13 ปี ซึ่งประเทศไทยส่งนักกีฬาสควอชเข้าร่วมทั้งสิ้น 19 คน โดยนายกสมาคมกีฬาสควอชแห่งประเทศไทยมุ่งหวังให้การแข่งขันครั้งนี้ผลักดันกีฬาสควอชให้กลับมาแพร่หลายในไทยอีกครั้ง อีกทั้งเป็นโอกาสพัฒนาวงการสควอชไทยให้ก้าวหน้าในระดับสากลยิ่งขึ้น
รวมทั้งเป็นเจ้าภาพจัดการแข่งขันกีฬาเทเบิลเทนนิสเยาวชนชิงแชมป์อาเซียน ครั้งที่ 26 (The 26th South East Asian Junior and Cadet Table Tennis Championships : SEAJCTTC) จัดขึ้นระหว่างวันที่ 17-22 มิถุนายน 2565 และ เทเบิลเทนนิสชิงแชมป์อาเซียน ครั้งที่ 12 (The 12th South East Asian Table Tennis Championships : SEATTC) จัดขึ้นระหว่างวันที่ 23-28 มิถุนายน 2565 ณ ไอส์แลนด์ฮอลล์ ชั้น 3 ศูนย์การค้าแฟชั่นไอส์แลนด์ มีนักกีฬาจาก 7 ประเทศสมาชิกอาเซียนเข้าร่วมรายการเยาวชน ซึ่งแชมป์ทีมชาย แชมป์ทีมหญิง และรองแชมป์ จะได้เข้าแข่งขันรายการชิงแชมป์โลกต่อไป ในส่วนของรายการรุ่นใหญ่มี 8 ประเทศสมาชิกอาเซียนเข้าร่วม เพื่อคัดผู้เล่น 16 คนชาย-หญิงเข้าคัดเลือกโซนเอเชีย ก่อนเข้าแข่งขันรายการชิงแชมป์โลก 2023 ต่อไป โดยไทยถือเป็นประเทศแรกของโลกในการจัดควบสองการแข่งขันติดจากศักยภาพวงการกีฬาเทเบิลเทนนิสไทยและความพร้อมด้านการควบคุมโรคโควิด-19 ซึ่งโดยทั่วไปจะแยกจัดการแข่งขันชนิดละประเทศ
นายธนกรฯ กล่าวเพิ่มเติมว่า นายกรัฐมนตรีเชื่อมั่นในศักยภาพวงการกีฬาไทยจากการทําผลงานคว้าชัยชนะและรางวัลประเภทต่าง ๆ ในระดับสากลอย่างต่อเนื่อง ยินดีที่ไทยได้รับความเชื่อมั่นจากนานาชาติต่อการรับบทบาทเป็นเจ้าภาพจัดการแข่งขันกีฬา พร้อมขอบคุณทุกหน่วยงานที่เกี่ยวข้องในการร่วมบูรณาการการดําเนินงานผลักดันประเทศไทย จนเกิดการขับเคลื่อนทางเศรษฐกิจและการท่องเที่ยวภายในประเทศ โดยนายกฯ กําชับทุกหน่วยงานที่เกี่ยวข้องเร่งเก็บเกี่ยวประสบการณ์และเตรียมความพร้อม ก่อนต่อยอดในวาระการเป็นเจ้าภาพงานมหกรรมกีฬา SEA GAME 2025
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจำวันที่ 20 พฤศจิกายน 2564 เวลา 17.00 น. สัญจรผ่านได้ 11 สายทาง ไม่สามารถสัญจรผ่านได้ 4 สายทาง
วันเสาร์ที่ 20 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจําวันที่ 20 พฤศจิกายน 2564 เวลา 17.00 น. สัญจรผ่านได้ 11 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 20 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด รวม 15 สายทาง สัญจรผ่านได้ 11 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 20 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี และนครปฐม รวม 15 สายทาง สามารถสัญจรผ่านได้ 11 สายทาง และไม่สามารถสัญจรผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือน ป้ายแนะนําเส้นทางเลี่ยงให้ประชาชนได้รับทราบ พร้อมดําเนินแผนการฟื้นฟูซ่อมแซมสายทางอย่างเร่งด่วน เพื่อความปลอดภัยของผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กรุงไทยคว้า 3 รางวัลจากงาน The Asset Triple A Sustainable Capital Markets Awards 2021
วันศุกร์ที่ 1 เมษายน 2565
กรุงไทยคว้า 3 รางวัลจากงาน The Asset Triple A Sustainable Capital Markets Awards 2021
ธ.กรุงไทยประกาศความสําเร็จรับ 3 รางวัลทรงเกียรติจากงาน The Asset Triple A Sustainable Capital Markets Awards 2021 จัดโดยนิตยสาร The Asset นิตยสารการเงินชั้นนําแห่งเอเชีย
​นายรวินทร์ บุญญานุสาสน์ รองกรรมการผู้จัดการใหญ่ และ นายกฤชกร นนทะนาคร ผู้อํานวยการฝ่ายอาวุโส ธนาคารกรุงไทย ประกาศความสําเร็จรับ 3 รางวัลทรงเกียรติจากงาน The Asset Triple A Sustainable Capital Markets Awards 2021 จัดโดยนิตยสาร The Asset นิตยสารการเงินชั้นนําแห่งเอเชีย ได้แก่ รางวัล Best Sustainability-Linked Bond รางวัล Best Liability Management Thailand และรางวัล Best Local Currency Bond Thailand จากการทําหน้าที่เป็นที่ปรึกษา ผู้จัดการการจัดสรรและการจัดจําหน่ายหุ้นกู้ของสถาบันต่างๆ โดยได้รับการตอบรับอย่างล้นหลาม
รางวัลที่ได้รับล้วนแสดงถึงความมุ่งมั่นในการสนับสนุนการดําเนินธุรกิจโดยคํานึงถึงสิ่งแวดล้อม สังคม และธรรมาภิบาล (ESG) โดยธนาคารได้รับรางวัล Best Sustainability-Linked Bond จากการเป็นผู้จัดการการจัดจําหน่ายหุ้นกู้ส่งเสริมความยั่งยืน (Sustainability-linked Bonds) วงเงิน 1 หมื่นล้านบาท ให้กับบริษัท อินโดรามา เวนเจอร์ส จํากัด (มหาชน) (IVL) ซึ่งเป็นหุ้นกู้ส่งเสริมความยั่งยืนที่มีมูลค่าสูงสุดในประเทศไทย ภายใต้มาตรฐานสากลและสอดคล้องกับมาตรฐานต่างๆ ได้แก่ มาตรฐานการออกหุ้นกู้ส่งเสริมความยั่งยืนของ International Capital Markets Association (ICMA) และหลักการการจัดหาเงินทุนส่งเสริมความยั่งยืน (Sustainability Linked Loan Principles) ของ Loan Market Association (LMA) โดยการจัดหาเงินทุนเพื่อเป้าหมายผลการดําเนินงานด้านความยั่งยืน ลดปริมาณการปล่อยก๊าซเรือนกระจกและสนับสนุนการใช้ไฟฟ้าจากพลังงานทดแทน สอดคล้องกับวิสัยทัศน์ของธนาคารที่สนับสนุนการลงทุนอย่างยั่งยืน (Sustainable Investment) คํานึงถึงด้านสิ่งแวดล้อม สังคมและธรรมาภิบาลของธุรกิจ เพื่อสร้างผลตอบแทนระยะยาวสะท้อนให้เห็นถึงความเชี่ยวชาญของธนาคาร ในการให้คําปรึกษาและผลักดันธุรกรรมการระดมทุนด้านตลาดทุนอย่างเป็นมืออาชีพ
นอกจากนี้ ธนาคารได้รับรางวัล Best Liability Management Thailand จากการจัดจําหน่ายพันธบัตรรัฐบาล มูลค่า 1.2 แสนล้านบาท ของสํานักงานบริหารหนี้สาธารณะ กระทรวงการคลัง และรางวัล Best Local Currency Bond Thailand จากการจัดจําหน่ายหุ้นกู้มูลค่า 6.6 หมื่นล้านบาท ให้กับ บริษัท ซีพี ออลล์ จํากัด (มหาชน)
ทีม Marketing Strategy / 1 เมษายน 2565
รัฐบาลไทย-ข่าวทำเนียบรัฐบาล-กรมการขนส่งทางบก พร้อมให้บริการประชาชนภายใต้มาตรการสาธารณสุขเพื่อป้องกันการแพร่ระบาดของโรคติดเชื้อไวรัส COVID-19
วันพฤหัสบดีที่ 15 กรกฎาคม 2564
กรมการขนส่งทางบก พร้อมให้บริการประชาชนภายใต้มาตรการสาธารณสุขเพื่อป้องกันการแพร่ระบาดของโรคติดเชื้อไวรัส COVID-19
กรมการขนส่งทางบก กระทรวงคมนาคม พร้อมให้บริการประชาชนภายใต้มาตรการสาธารณสุขเพื่อป้องกันการแพร่ระบาดของโรคติดเชื้อไวรัส COVID-19 กําชับสํานักงานขนส่งทุกแห่งทั่วประเทศป้องกันสูงสุด คัดกรองเข้มงวด และประเมินสถานการณ์อย่างใกล้ชิด
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 กรมการขนส่งทางบก (ขบ.) ได้กําชับสํานักงานขนส่งทุกแห่งดําเนินตามมาตรการสาธารณสุขเพื่อป้องกันการแพร่ระบาดของโรคอย่างเคร่งครัด ทั้งในส่วนของการให้บริการประชาชนและการปฏิบัติงานของเจ้าหน้าที่ โดยยึดมาตรการหลัก D-M-H-T-T-A ของศูนย์บริหารสถานการณ์การแพร่ระบาดของโรคติดเชื้อไวรัส COVID-19 หรือ ศบค. และให้มีมาตรการคัดกรองเข้มงวด พร้อมติดตามประเมินสถานการณ์ในพื้นที่อย่างใกล้ชิด ซึ่งปัจจุบันสํานักงานขนส่งทุกแห่งทั่วประเทศได้มีการตั้งจุดคัดกรองตรวจวัดอุณหภูมิประชาชนและเจ้าหน้าที่ทุกคนก่อนเข้าภายในอาคารเพื่อเป็นการคัดกรองเบื้องต้น ติดตั้งฉากใสกั้นระหว่างประชาชนที่มาติดต่อราชการกับเจ้าหน้าที่เพื่อลดการติดต่อสัมผัส จัดเก้าอี้นั่งแบบเว้นระยะห่าง รวมถึงกําหนดจุดยืนคอยตามมาตรการ Social Distancing จัดเตรียมเจลแอลกอฮอล์ล้างมือในพื้นที่ส่วนกลางอย่างเพียงพอ เพิ่มความถี่ในการทําความสะอาดฆ่าเชื้อโรคพื้นที่ให้บริการภายในสํานักงานขนส่ง โดยเฉพาะจุดเสี่ยงที่มีการสัมผัสบ่อยครั้ง เช่น เคาน์เตอร์บริการ ที่จับประตู ราวบันได ปุ่มกดลิฟต์ เป็นต้น อบรมให้ความรู้แก่เจ้าหน้าที่ทุกคนเกี่ยวกับการดูแลความสะอาดเพื่อให้ปลอดภัยจากเชื้อโรคและลดความเสี่ยงการแพร่เชื้อ เตรียมความพร้อมประสานงานกับหน่วยงานที่เกี่ยวข้องในกรณีพบผู้ป่วยมีความเสี่ยงภายในสํานักงาน
รองอธิบดีกรมการขนส่งทางบก กล่าวเพิ่มเติมว่า ขอความร่วมมือประชาชนในกรณีมีความจําเป็น ต้องมาดําเนินการที่สํานักงานขนส่งขอให้สวมหน้ากากอนามัยหรือหน้ากากผ้าเมื่อมาติดต่อราชการที่สํานักงานขนส่งตลอดเวลา ใช้แอลกอฮอล์ชนิดเจลหรือชนิดน้ํา ทั้งก่อนและหลังการรับบริการทุกครั้ง รวมถึงเว้นระยะห่างจากบุคคลอื่นอย่างน้อย 1 - 2 เมตร ระหว่างรอรับบริการ และปฏิบัติตามคําแนะนําของเจ้าหน้าที่อย่างเคร่งครัด ในส่วนของการชําระภาษีรถประจําปีแนะนําให้ใช้บริการชําระภาษีออนไลน์ผ่านเว็บไซต์ https://eservice.dlt.go.th หรือผ่านแอปพลิเคชัน DLT Vehicle Tax เพื่อลดความเสี่ยงไม่ต้องเดินทางมาสํานักงานขนส่ง รอรับเครื่องหมายการเสียภาษีทางไปรษณีย์ภายใน 5 วันทําการ สําหรับการดําเนินการด้านใบอนุญาตขับรถได้มีประกาศงดการอบรมที่สํานักงานขนส่ง ตั้งแต่วันที่ 12 กรกฎาคม 2564 ตามประกาศของ ศบค. ดังนั้นผู้ที่ถึงกําหนดต่ออายุใบอนุญาตขับรถให้เข้าอบรมออนไลน์ที่เว็บไซต์ www.dlt-elearning.com เพื่อนําผลผ่านการอบรมมาเป็นหลักฐานแทนการเข้าอบรมที่สํานักงานเพื่อลดขั้นตอนและระยะเวลา จองคิวเข้ารับบริการล่วงหน้าผ่านแอปพลิเคชัน DLT Smart Queue ดาวน์โหลดได้ฟรี ทั้งระบบปฏิบัติการ iOS: https://apple.co/2GIHARd และแอนดรอยด์:http://bit.ly/2IkLpyO หรือผ่านเว็บไซต์ https://gecc.dlt.go.th ส่วนการขอรับใบอนุญาตขับรถสําหรับรายใหม่ยังคงงดให้บริการเพื่อความปลอดภัยของประชาชนจนกว่าจะมีประกาศเปลี่ยนแปลง สอบถามเพิ่มเติม โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-"อนุชา" ยืนยัน ขายสลากฯ ราคา 80 บาท ผ่านแอป เป๋าตัง เริ่มงวดแรก 16 มิ.ย.นี้
วันอาทิตย์ที่ 10 เมษายน 2565
"อนุชา" ยืนยัน ขายสลากฯ ราคา 80 บาท  ผ่านแอป เป๋าตัง เริ่มงวดแรก 16 มิ.ย.นี้
"อนุชา" ยืนยัน ขายสลากฯ ราคา 80 บาท  ผ่านแอป เป๋าตัง เริ่มงวดแรก 16 มิ.ย.นี้
วันที่ 10 เมษายน 2565 นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการแก้ไขปัญหาการเสนอขายหรือขายสลากกินแบ่งรัฐบาลเกินราคาที่กําหนดฯ เปิดเผยว่า ในช่วงที่ผ่านมา คณะอนุกรรมการฯ และชุดทํางานเฉพาะกิจเพื่อแก้ไขปัญหาสลากเกินราคาฯ มีการปฏิบัติงานอย่างต่อเนื่อง ส่งผลอย่างเป็นรูปธรรม ไม่ว่าจะเป็นการลงพื้นที่เพื่อตรวจสอบการเบิกจ่ายสลาก การจําหน่ายสลากของผู้ขาย รวมถึงการตรวจค้นจนพบสลากกินแบ่งจํานวนมาก นําไปสู่การยกเลิกสัญญาตัวแทนจําหน่ายและยกเลิกการลงทะเบียนซื้อ-จองล่วงหน้า เกือบ 9,000 ราย ตั้งแต่งวด 16 พฤษภาคม 2565 เป็นต้นไป ทั้งนี้ เพื่อแก้ไขปัญหาการซื้อสลากฯ เกินราคา 80 บาทคณะกรรมการสลากกินแบ่งรัฐบาลได้เตรียมจุดจําหน่ายสลากในราคา 80 บาท ไว้แต่ละอําเภอ ๆ ทั่วประเทศแล้ว เพื่อแก้ไขปัญหาบรรเทาความเดือดร้อนในเบื้องต้น
ทั้งนี้ เพื่อแก้ไขปัญหาอย่างยั่งยืน ได้กําหนดแนวทางการจําหน่ายสลากผ่านแพลตฟอร์มออนไลน์ โดยจะใช้แอป เป๋าตัง ซึ่งเป็นแอปพลิเคชันของภาครัฐ ที่ได้มาตรฐาน มีความมั่นคงปลอดภัย มีผู้ใช้งานแล้วทั่วประเทศกว่า 40 ล้านคน โดยระบบการสั่งซื้อจะถูกบันทึกและจัดเก็บข้อมูลไว้ สามารถตรวจสอบข้อมูลการซื้อขายได้ แก้ไขปัญหาสลากเปลี่ยนมือ และทําให้ราคาที่ซื้อขายเป็นไปตามที่กําหนด เมื่อถูกรางวัล ระบบจะแจ้งเตือนให้ติดต่อขอรับเงินรางวัล ซึ่งแพลตฟอร์มออนไลน์เริ่มจําหน่ายตั้งแต่สลากงวด 16 มิถุนายน 2565 เป็นต้นไป เพื่ออํานวยความสะดวกให้กับผู้ซื้อและผู้ขาย สอดคล้องกับวิถีชีวิตใหม่
............................
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) ️สู่เป้าหมาย 33,000 คน ภายใน กันยายน 2564 ️
วันจันทร์ที่ 13 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)  ️สู่เป้าหมาย 33,000 คน ภายใน กันยายน 2564 ️
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 12 ก.ย.64 จํานวน 900 คน
- ฉีดไปแล้ว 23,150 คน
- ต้องฉีดอีก 9,850 คน
#โครงการกระจายวัคซีนทางเลือก
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-20 องค์กรนายจ้าง รวมพลังให้กำลังใจ นายก และขอบคุณ รมว.เฮ้ง เร่งเยียวยาโควิด-19 ได้ดีเยี่ยม
วันพุธที่ 15 กันยายน 2564
20 องค์กรนายจ้าง รวมพลังให้กําลังใจ นายก และขอบคุณ รมว.เฮ้ง เร่งเยียวยาโควิด-19 ได้ดีเยี่ยม
20 องค์กรนายจ้าง รวมพลังให้กําลังใจ นายก และขอบคุณ รมว.เฮ้ง เร่งเยียวยาโควิด-19 ได้ดีเยี่ยม
เมื่อวันที่15กันยายน2564นายสุชาติชมกลิ่นรัฐมนตรีว่าการกระทรวงแรงงานให้การต้อนรับดร.ทวีเกียรติรองสวัสดิ์ประธานสภาองค์การนายจ้างแห่งชาติได้นําตัวแทนสภาองค์การนายจ้างและสมาคมนายจ้างรวม20องค์กรเพื่อเข้าพบและให้กําลังใจรัฐบาลและรัฐมนตรีว่าการกระทรวงแรงงานในการปฏิบัติหน้าที่ด้วยดีมาตลอดจนถึงปัจจุบันโดยเฉพาะการช่วยเหลือนายจ้างลูกจ้างมาตรา33มาตรา39และมาตรา40ในสถานการณ์การแพร่ระบาดของโควิด-19ได้อย่างดีเยี่ยมโดยมีนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)ดร.จําลองช่วยรอดคณะที่ปรึกษารัฐมนตรีว่าการกระทรวงแรงงานนายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องประชุมประสงค์รณะนันทน์ชั้น5อาคารกระทรวงแรงงาน
โดยนายสุชาติกล่าวว่าจากสถานการณ์การแพร่ระบาดของโควิด-19ท่านนายกรัฐมนตรีและรมว.กลาโหมพล.อ.ประยุทธ์จันทร์โอชากระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้เล็งเห็นถึงความสําคัญในการช่วยเหลือเยียวยาทั้งนายจ้างและลูกจ้างจะเห็นได้ว่าในอดีตไม่มีรัฐบาลใดนําเงินส่วนของรัฐบาลเองมาช่วยเหลือเยียวยานายจ้างและลูกจ้างเหมือนรัฐบาลชุดนี้เนื่องจากท่านนายกรัฐมนตรีเล็งเห็นว่านายจ้างมีรายจ่ายประจํามีค่าเช่าและต้องจ่ายเงินเดือนให้ลูกจ้างในช่วงโควิดเพื่อให้ลูกจ้างอยู่ได้ธุรกิจอยู่ได้นายกรัฐมนตรีจึงตัดสินใจเยียวยาโดยพิจารณาจากข้อมูลนายจ้างและลูกจ้างของสํานักงานประกันสังคมเพื่อให้นายจ้างรักษาการจ้างงานมีเงินจ่ายค่าเช่าให้ลูกจ้างอยู่รอดมีขวัญกําลังใจในการทํางานไม่ให้เกิดการแพร่ระบาดของโควิดซึ่งในส่วนนี้เราได้คิดทั้งระบบ
ดร.ทวีเกียรติรองสวัสดิ์ประธานสภาองค์การนายจ้างแห่งชาติกล่าวว่าในวันนี้สภาองค์การนายจ้างและสมาคมนายจ้างทั้งหมดรวม20องค์กรได้มาให้กําลังใจรัฐมนตรีว่าการกระทรวงแรงงานที่ท่านได้ปฏิบัติงานได้ดีมีการปรับปรุงเปลี่ยนแปลงกระทรวงแรงงานไปในแนวทางที่ดีขึ้นตลอดจนได้รับทราบจากท่านรัฐมนตรีแรงงานว่าว่าท่านนายกรัฐมนตรีได้เล็งเห็นถึงความสําคัญและห่วงใยนายจ้างและลูกจ้างจึงได้นําเงินของรัฐบาลเองมาให้การช่วยเหลือเยียวยาทั้งนายจ้างและลูกจ้างได้เป็นอย่างดีจากผลกระทบโควิด-19มาตั้งแต่ต้นมาจนถึงปัจจุบันนี้ซึ่งไม่เคยมีรัฐบาลไหนมาก่อนมีเพียงรัฐบาลชุดนี้ที่เห็นความสําคัญของผู้ประกอบการและพี่น้องผู้ใช้แรงงานให้สามารถก้าวพ้นวิกฤตครั้งในไปด้วยกัน
+++++++++++++++++++
กองเผยแพร่และประชาสัมพันธ์
15กันยายน2564
รัฐบาลไทย-ข่าวทำเนียบรัฐบาล-วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่นำทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วันพุธที่ 19 มกราคม 2565
วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่นําทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่ นําทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่ นําทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วันที่ ๑๙ มกราคม ๒๕๖๕ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการปฐมนิเทศผู้บริหารงานวัฒนธรรม ปีงบประมาณ พ.ศ. ๒๕๖๕ โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางศศิฑอณร์ สุวรรณมณี ผู้ตรวจราชการกระทรวงวัฒนธรรม นายโกวิท ผกามาศ ผู้ตรวจราชการกระทรวงวัฒนธรรม ผู้บริหาร ข้าราชการและเจ้าหน้าที่ที่เกี่ยวข้องเข้าร่วม ณ โรงแรมเอส รัชดา กรุงเทพฯ มีผู้เข้าอบรมเป็นข้าราชการดํารงตําแหน่งอํานวยการ ระดับสูง ๑๙ คน ประกอบด้วย วัฒนธรรมจังหวัด ๑๗ คน ผู้อํานวยการกองยุทธศาสตร์และแผนงาน และผู้อํานวยการกองกฎหมาย จัดการอบรมระหว่างวันที่ ๑๙ – ๒๑ มกราคม ๒๕๖๕ เพื่อฝึกอบรมให้ความรู้ความสามารถ และมีสมรรถนะที่เหมาะสม ในการบริหารงานและทรัพยากรทุกประเภทขององค์กร ให้เกิดประสิทธิภาพและประสิทธิผล ตลอดจนบูรณาการความร่วมมือกับเครือข่ายภาคเอกชน ภาคประชาสังคมให้มากขึ้น เพื่อขับเคลื่อนภารกิจบรรลุเป้าหมายตามนโยบายรัฐบาล ยุทธศาสตร์ชาติ โมเดลเศรษฐกิจ BCG และยุทธศาสตร์ของกระทรวงวัฒนธรรม ที่กําหนดเป้าหมายในการปรับบทบาทเป็นกระทรวงด้านสังคมกึ่งเศรษฐกิจในปี ๒๕๖๕
“การทํางานวัฒนธรรมเชิงรุกในพื้นที่ร่วมกับทุกภาคส่วนในช่วงปี ๒๕๖๔ ที่ผ่านมา ทั้งเรื่องศาสนา ศิลปะและวัฒนธรรม ทุกฝ่ายสามารถทํางานได้อย่างเป็นรูปธรรม โดยเฉพาะการขับเคลื่อนชุมชนคุณธรรม น้อมนําหลักปรัชญาของเศรษฐกิจพอเพียงทั่วประเทศ พัฒนาต่อยอดการท่องเที่ยวเชิงวัฒนธรรมไปสู่สุดยอดชุมชนต้นแบบ “เที่ยวชุมชน ยลวิถี” ส่งเสริมการนําทุนทางวัฒนธรรมที่ชุมชนมีอยู่ เสริมสร้างความเข้มแข็งเป็นแหล่งเรียนรู้ แหล่งท่องเที่ยวให้กับนักท่องเที่ยว สร้างงาน สร้างรายได้อย่างยั่งยืน ซึ่งนายอิทธิพล คุณปลื้ม รัฐมนตรีว่าการกระทรวงวัฒนธรรม ได้รายงานผลการขับเคลื่อนชุมชนยลวิถีต่อพลเอกประยุทธ์ จันทร์โอชา นายกรัฐมนตรี คณะรัฐมนตรี ซึ่งได้รับการชื่นชมเป็นอย่างมากและขอให้มีการขยายผลอย่างต่อเนื่อง ดังนั้น ผู้บริหารงานวัฒนธรรม วัฒนธรรมจังหวัด จะต้องมีองค์ความรู้ มีกลยุทธ์ในการทํางานเชิงรุกในพื้นที่อย่างมีประสิทธิภาพ ปฏิบัติงานด้วยความสุจริต ดูแลผู้ใต้บังคับบัญชาให้ดีที่สุด เพื่อเป็นขวัญกําลังใจในการทํางาน โดยทาง วธ. จะมีการปรับโครงสร้างเพื่อเสริมความเข้มแข็งให้วัฒนธรรมจังหวัด พร้อมกับให้ความรู้พร้อมทํางานในพื้นที่”ปลัดกระทรวงวัฒนธรรม กล่าว
ทั้งนี้ ในการอบรมครั้งนี้ วธ. ได้เน้นเนื้อหาวิชาด้านแนวทางการขับเคลื่อนงานวัฒนธรรมในมิติด้านสังคมและเศรษฐกิจภายใต้บริบทวิถีชีวิตใหม่ (New Normal) ในพื้นที่ การศึกษาวิเคราะห์แผนพัฒนาภาค แผนสํานักงานวัฒนธรรมจังหวัดและแผนพัฒนาในพื้นที่ กรอบและแนวทางในการตรวจราชการ ระเบียบและข้อกฎหมายในการบริหารงาน ข้อร้องเรียน และกรณีศึกษาต่างๆ นักบริหารกับการประชาสัมพันธ์เชิงรุกในยุคดิจิทัล และการครองตน ครองคน ครองงาน เป็นต้น
รัฐบาลไทย-ข่าวทำเนียบรัฐบาล-รมว.สุชาติ ลงพื้นที่เยี่ยมชมพร้อมหารือแนวทางสนับสนุนพิพิธภัณฑ์แรงงานไทย
วันจันทร์ที่ 11 ตุลาคม 2564
รมว.สุชาติ ลงพื้นที่เยี่ยมชมพร้อมหารือแนวทางสนับสนุนพิพิธภัณฑ์แรงงานไทย
- -
เมื่อวันที่ 11 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เยี่ยมชมพิพิธภัณฑ์แรงงานไทย โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย จากนั้น รมว.แรงงาน และคณะเยี่ยมชมนิทรรศการการจัดแสดง พร้อมประชุมเพื่อปรึกษาหารือแนวทางการสนับสนุนพิพิธภัณฑ์แรงงานไทย โอกาสเดียวกันนี้ รมว.แรงงาน ได้รับฟังการนําเสนอสรุปความเป็นมาและสภาพปัญหา โดยผู้จัดการพิพิธภัณฑ์ฯ และรับยื่นหนังสือเพื่อขอรับการสนับสนุนจากผู้จัดการพิพิธภัณฑ์ฯ รวมทั้งการแลกเปลี่ยนและกําหนดแนวทางการสนับสนุนช่วยเหลือพิพิธภัณฑ์แรงงานไทยอีกด้วย ณ พิพิธภัณฑ์แรงงานไทย ตั้งอยู่เลขที่ 503/20 ถนนนิคมรถไฟมักกะสัน แขวงมักกะสัน เขตราชเทวีกรุงเทพมหานคร
นายสุชาติ กล่าวต่อว่า ในวันนี้ผมและคณะได้มาเยี่ยมชมพิพิธภัณฑ์แรงงานไทย เพื่อหารือแนวทางการสนับสนุนช่วยเหลือให้พิพิธภัณฑ์แรงงานไทยแห่งนี้ ได้ดําเนินต่อไปตามวัตถุประสงค์ของการก่อตั้ง สําหรับภารกิจทางประวัติศาสตร์ของพิพิธภัณฑ์แรงงานไทย เกิดขึ้นมาเมื่อวันที่ 1 ธันวาคม 2534 โดยองค์การแรงงาน องค์กรพัฒนาเอกชน นักวิชาการด้านแรงงาน นักประวัติศาสตร์ และนักจดหมายเหตุ มีมติร่วมกันให้มีการจัดตั้งพิพิธภัณฑ์แรงงานไทยขึ้น เพื่อเป็นสถานที่รวบรวมและจัดแสดงเรื่องราวของผู้ใช้แรงงานไทยและด้วยการร่วมแรงร่วมใจช่วยกันคนละไม้คนละมือ อาคารเก่าแก่ชั้นเดียวที่เคยมีประวัติเป็นสถานีตํารวจรถไฟและที่ทําการสหภาพแรงงานรถไฟก็กลายเป็นพิพิธภัณฑ์แรงงานแห่งแรกในประเทศไทยที่บอกเล่าเรื่องราวของชนชั้นแรงงาน โดยมีพิธีเปิดอย่างเป็นทางการเมื่อวันที่ 17 ตุลาคม 2536 มีวัตถุประสงค์ในการก่อตั้ง 4 ประการ คือ เพื่อจัดแสดงเรื่องราว ประวัติความเป็นมาชีวิตความเป็นอยู่และการทํางานของผู้ใช้แรงงาน เพื่อเป็นสถานที่ศึกษาค้นคว้า รวบรวม และเผยแพร่ความรู้เกี่ยวกับประวัติศาสตร์แรงงานไทย เพื่อเป็นศูนย์กลางรวบรวมข้อมูล เอกสาร หนังสือ เทปบันทึกเสียงและวีดิโอเกี่ยวกับแรงงานไทย สําหรับให้บริการแก่สาธารณชน และเพื่อเป็นศูนย์ศิลปวัฒนธรรมแรงงาน ที่จัดกิจกรรมเพื่อผู้ใช้แรงงานและสาธารณชน
ทั้งนี้ ปัจจุบันสถานที่ตั้งของพิพิธภัณฑ์แรงงานไทยที่อยู่ในบริเวณพื้นที่สถานีรถไฟมักกะสันจะถูกนําไปพัฒนาในเชิงธุรกิจเพื่อหารายได้ แต่ความสําคัญของของพิพิธภัณฑ์ ฯ แห่งนี้จะทําให้เกิดความร่วมมือจากฝ่ายแรงงานและประชาชนทั่วไป รวมทั้งรัฐบาลเพื่อให้สถานที่แห่งนี้เป็นประวัติศาสตร์แรงงานที่ดํารงคุณค่าในสังคมไทยต่อไป
รัฐบาลไทย-ข่าวทำเนียบรัฐบาล-รมช.ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมท่าเรือพาณิชย์เชียงแสน
วันพฤหัสบดีที่ 28 ตุลาคม 2564
รมช.ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมท่าเรือพาณิชย์เชียงแสน
รมช.ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมท่าเรือพาณิชย์เชียงแสน อําเภอเชียงแสน จังหวัดเชียงราย พร้อมร่วมหารือกับองค์การสะพานปลา และการท่าเรือแห่งประเทศไทย และหน่วยงานที่เกี่ยวข้อง ถึงแนวทางการพัฒนา และความเป็นไปได
รมช.ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมท่าเรือพาณิชย์เชียงแสน อําเภอเชียงแสน จังหวัดเชียงราย พร้อมร่วมหารือกับองค์การสะพานปลา และการท่าเรือแห่งประเทศไทย และหน่วยงานที่เกี่ยวข้อง ถึงแนวทางการพัฒนา และความเป็นไปได้ในการจัดตั้งศูนย์กระจายสินค้าสัตว์น้ํา และสินค้าทางการการเกษตร (ท่าบก) โดยมีนายปรีดา ยังสุขสถาพร ผู้อํานวยการองค์การสะพานปลา เรือโท ดอกเตอร์ ชํานาญ ไชยฤทธิ์ รองผู้อํานวยการการท่าเรือแห่งประเทศไทย สายบริหารสินทรัพย์และพัฒนาธุรกิจ รวมถึงหัวหน้าส่วนราชการในพื้นที่ หน่วยงานที่เกี่ยวข้อง เข้าร่วม
"ภายใต้การดูแลภาคเกษตรของกระทรวงเกษตรและสหกรณ์ มีสินค้าเกษตรทุกรูปแบบเป็นจํานวนมาก แต่ยังมีตลาดอยู่น้อย ในฐานะที่ตนกํากับดูแลองค์การสะพานปลาจึงได้มอบนโยบายให้เข้ามามีบทบาทสําคัญ ในการหาตลาดให้กับเกษตรกรที่ประกอบอาชีพทําประมงก่อน โดยครั้งนี้กระทรวงเกษตรฯ จะส่งเสริมสินค้าทุกประเภท ไม่ใช่เฉพาะสัตว์น้ํา ที่เราสามารถผลิตได้ในประเทศ เพื่อจะส่งออกโดยการขนส่งทางเรือ โดยใช้กลยุทธ์ เมื่อเรือสินค้านําสินค้าเข้ามาส่ง เราจะไม่ให้กลับไปเป็นเรือเปล่า แต่ต้องให้นําสินค้าของประเทศไทยกลับไปด้วย โดยตอนนี้องค์การสะพานปลากําลังหารือกับการท่าเรือแห่งประเทศไทย โดยจะเริ่มนําร่องสินค้าสัตว์น้ําเป็นประเภทแรกซึ่งหากเป็นไปตามที่คาดการณ์ จะมีการสร้างคลังสินค้าบริเวณใกล้ท่าเรือพาณิชย์เชียงแสนเป็นที่แรก มีการสร้างห้องเย็นเพื่อเก็บสินค้า หากมีความต้องการสินค้าก็จะทําให้สามารถขนส่งขึ้นเรือได้อย่างสะดวก และรวดเร็ว และหากประสบผลสําเร็จก็จะเริ่มขยายไปยังสินค้าเกษตรอื่นๆ และท่าเรืออื่นๆ ของการท่าเรือแห่งประเทศไทยต่อไป " รมช.ประภัตร กล่าว
ทั้งนี้ ท่าเรือพาณิชย์เชียงแสน อยู่ในความรับผิดชอบของการท่าเรือแห่งประเทศไทย เป็นประตูระหว่างประเทศไทยกับประเทศในลุ่มแม่น้ําโขง ตอนบน ส่งเสริมการขนส่ง การค้า ตามข้อตกลงว่าด้วยความร่วมมือ เพื่อเดินเรือพาณิชย์ในแม่น้ําบ้านช้าง - แม่น้ําโขง โดยมีสินค้าผ่านท่าเรือพาณิชย์เชียงแสนกว่า 6 ล้านตันต่อปี มีบริการที่ทันสมัยตามมาตรฐานสากล สําหรับท่าเรือพาณิชย์เชียงแสน มีท่าเทียบเรือ 4 ท่า ประกอบด้วย 1.ท่าเรือแนวลาดทิศใต้ 2.ท่าเรือแนวดิ่ง 3.ท่าเรือแนวบาดทิศเหนือ 4.ท่าเรือขนถ่ายน้ํามันเชื้อเพลิง สามารถรองรับเรือสินค้ามีขนาดบรรทุกได้ถึง 400 ตัน กินน้ําลึกถึง 2 เมตร มีสถิติเรือเข้า - ออก ปี 2564 กว่า 103,971 ลํา โดยมีสินค้านําเข้าที่โดดเด่น คือ ข้าวโพด บุหรี่ เปลือกไม้ สินค้าส่งออก ที่โดดเด่นคือ ชิ้นส่วนไก่แช่เเข็ง เนื้อกระบือแช่แข็ง น้ําตาลทราย เป็นต้น
รัฐบาลไทย-ข่าวทำเนียบรัฐบาล- นายกรัฐมนตรีเร่งรัด ร.ฟ.ท. ดำเนินการก่อสร้างรถไฟทางคู่ช่วงขอนแก่น-หนองคาย ให้แล้วเสร็จโดยเร็ว รองรับความต้องการประชาชนและเชื่อมโยงกับรถไฟความเร็วสูงประเทศเพื่อนบ้าน
วันอาทิตย์ที่ 21 พฤศจิกายน 2564
นายกรัฐมนตรีเร่งรัด ร.ฟ.ท. ดําเนินการก่อสร้างรถไฟทางคู่ช่วงขอนแก่น-หนองคาย ให้แล้วเสร็จโดยเร็ว รองรับความต้องการประชาชนและเชื่อมโยงกับรถไฟความเร็วสูงประเทศเพื่อนบ้าน
นายกรัฐมนตรีเร่งรัด ร.ฟ.ท. ดําเนินการก่อสร้างรถไฟทางคู่ช่วงขอนแก่น-หนองคาย ให้แล้วเสร็จโดยเร็ว รองรับความต้องการประชาชนและเชื่อมโยงกับรถไฟความเร็วสูงประเทศเพื่อนบ้าน
วันที่ 21 พ.ย. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อสั่งการให้กระทรวงคมนาคม โดยการรถไฟแห่งประเทศไทย (ร.ฟ.ท.) เร่งรัดดําเนินโครงการก่อสร้างรถไฟทางคู่ ระยะที่ 2 ช่วงขอนแก่น-หนองคายให้แล้วเสร็จโดยเร็ว โดยให้ถือเป็นนโยบายสําคัญที่ต้องขับเคลื่อนให้เกิดผลเป็นรูปธรรม
ทั้งนี้ เพื่อให้การพัฒนาโครงสร้างพื้นฐานด้านการคมนาคมในภาคตะวันออกเฉียงเหนือของประเทศมีความเชื่อมโยงกันตลอดทั้งสายและสามารถรองรับความต้องการในการเดินทางของประชาชนและการขนส่งสินค้าที่มีแนวโน้มเพิ่มมากขึ้นจากการเปิดประเทศ และการก่อสร้างทางรถไฟความเร็วสูงเชื่อมโยงกับประเทศเพื่อนบ้าน
จากข้อมูลของกระทรวงคมนาคม โครงการรถไฟทางคู่ช่วงขอนแก่น – หนองคาย ซึ่งขณะนี้ได้ผ่านขั้นตอนการอนุมัติรายงานผลกระทบต่อสิ่งแวดล้อม (EIA) แล้วนั้น จะมีทั้งหมด 14 สถานี ระยะทางรวม 167 กิโลเมตร โดยกระทรวงคมนาคมมีแผนที่จะให้การประมูลเกิดขึ้นภายในปี 2564 เพื่อให้การก่อสร้างแล้วเสร็จสอดรับกับที่รถไฟความเร็วสูงช่วงนครคุนหมิง ประเทศจีน-นครหลวงเวียงจันทน์ สปป.ลาวแล้วเสร็จ ซึ่งคาดว่าความต้องการใช้บริการระบบรางในประเทศไทยตั้งแต่พื้นที่จังหวัดหนองคายกระจายไปยังพื้นที่อื่น ๆ ในภาคอีสาน และภูมิภาคอื่นๆ ของไทยจะเพิ่มขึ้น
น.ส.ไตรศุลี กล่าวว่า นายกรัฐมนตรีและรัฐบาลได้ให้ความสําคัญกับการลงทุนพัฒนาระบบรางทั่วประเทศ ทั้งในส่วนของระบบรถไฟฟ้าในเมือง รถไฟทางคู่เชื่อมโยงการขนส่งระหว่างเมือง และรถไฟความเร็วสูง เนื่องจากเป็นระบบขนส่งที่สนับสนุนการลดต้นทุนของภาคธุรกิจ อํานวยความสะดวกให้ประชาชน และเป็นโครงสร้างพื้นฐานที่กระจายการการเติบโตทางเศรษฐกิจไปยังภูมิภาคทั้งภาคการค้าและการท่องเที่ยว
.......................
รัฐบาลไทย-ข่าวทำเนียบรัฐบาล-Govt Spokesperson: Approx. 2.3 billion Baht generated under Phuket Sandbox scheme
วันจันทร์ที่ 4 ตุลาคม 2564
Govt Spokesperson: Approx. 2.3 billion Baht generated under Phuket Sandbox scheme
Govt Spokesperson: Approx. 2.3 billion Baht generated under Phuket Sandbox scheme
Government Spokesperson Thanakorn Wangboonkongchana disclosed about the Phuket Sandbox scheme that cumulative number of tourists under the scheme, as of September 30, 2021, has totaled 38,699 persons, out of whom 0.3% was found positive from the COVID-19 screening process. Room reservation under SHA+ Phuket Sandbox during July 2021- February 2022 accounts for 716,898 nights. As for Phuket Sandbox 7+7 (Phuket Extension) and Samui Plus schemes, cumulative number of tourists account for 399 and 907 persons respectively. Economic value generated from the Phuket Sandbox scheme accounts for 2.254 billion Baht, while Phuket Sandbox 7+7 (Phuket Extension) and Samui Plus schemes have generated economic value worth 12.16 million and 66.58 million Baht respectively.
The Government Spokesperson added that Prime Minister and Defense Minister Gen. Prayut Chan-o-cha handed down a policy to transform Thai tourism, and promote Phuket under the Phuket Sandbox scheme as ‘World Class Destination’ with an aim to attract approx. 1 million tourists during the 4th quarter of 2021 and 1st quarter of 2022 (or no less than 5,000 tourist/day), and generate over 60 billion Baht in revenue. A number of measures has been eased to facilitate incoming tourists, such as reduction of quarantine period to 7 days, measures related to Group COE, permission of Russia’s commercial flights to Phuket, etc. The plan to transform Phuket to a ‘World Class Destination’ in 2022 will be carried out under the concept of SUPRA, that is, 1) Safety, 2) Upgrading, 3) Pro-Poor, 4) Refine, and 5) Activities.
According to the Government Spokesperson, 62 out of 72 million Thais will be vaccinated by the end of this year, accounting for 90% of the country’s populations. By then, Thailand will be ready to transform its tourism to become world class destination with recognized public health standard that could boost confidence of both foreign tourists and Thai people.
รัฐบาลไทย-ข่าวทำเนียบรัฐบาล-รัฐบาลเตรียมเปิดลงทะเบียนเพื่อสวัสดิการแห่งรัฐ ปี 2565
วันอังคารที่ 23 สิงหาคม 2565
รัฐบาลเตรียมเปิดลงทะเบียนเพื่อสวัสดิการแห่งรัฐ ปี 2565
วันจันทร์ที่ 22 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนผู้มีรายได้น้อย
เตรียมเปิดให้ลงทะเบียนในโครงการลงทะเบียนเพื่อสวัสดิการแห่งรัฐ ระหว่างวันที่ 5 ก.ย. – 19 ต.ค. 2565
ผ่านทางเว็บไซต์ของโครงการ หรือ ลงทะเบียนด้วยตนเองได้ที่สํานักงานคลังจังหวัด ที่ว่าการอําเภอ
สํานักงานเขต กทม. สํานักงานเมืองพัทยา ธนาคาร ธ.ก.ส. ออมสิน และกรุงไทย ทุกสาขาทั่วประเทศ
โดยจะต้องมีคุณสมบัติตามกําหนด เช่น เป็นบุคคลสัญชาติไทย อายุ 18 ปีขึ้นไป มีรายได้ไม่เกิน 100,000
บาท/คน/ปี ในช่วงเวลาใดเวลาหนึ่ง ทรัพย์สินทางการเงินไม่เกิน 100,000 บาท/คน ณ เวลาใดเวลาหนึ่ง
ไม่เป็นนักบวช ผู้ต้องขัง ผู้ปฏิบัติงานในหน่วยงานของรัฐ ผู้รับเบี้ยหวัดจากส่วนราชการ
ซึ่งกระทรวงการคลังจะประกาศผลการตรวจสอบคุณสมบัติภายในเดือน ม.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- ประกาศ ขสมก. ประจำวันที่ 24 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันอาทิตย์ที่ 24 ตุลาคม 2564
ประกาศ ขสมก. ประจําวันที่ 24 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 24 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
1) พนักงานขับรถโดยสารธรรมดา สาย 13 เพศชาย อายุ 56 ปี
รัฐบาลไทย-ข่าวทำเนียบรัฐบาล-สธ. แจงการแสดงความยินดีในการฉีดวัคซีนโควิด 19 ได้ถึง 100 ล้านโดส เป็นการสร้างขวัญกำลังใจแก่บุคลากรสาธารณสุข
วันเสาร์ที่ 25 ธันวาคม 2564
สธ. แจงการแสดงความยินดีในการฉีดวัคซีนโควิด 19 ได้ถึง 100 ล้านโดส เป็นการสร้างขวัญกําลังใจแก่บุคลากรสาธารณสุข
รองปลัดกระทรวงสาธารณสุข แจงการจัดประชุมและชื่นชมยินดีแก่บุคลากรสาธารณสุขที่ฉีดวัคซีนโควิด 19 ถึงเป้าหมาย 100 ล้านโดส เป็นการแสดงความขอบคุณและสร้างขวัญกําลังใจแก่ผู้ปฏิบัติงานที่ทุ่มเทระดมสรรพกําลังฉีดวัคซีนให้กับประชาชนทั่วประเทศกว่า 50 ล้านคน ในขณะที่
รองปลัดกระทรวงสาธารณสุข แจงการจัดประชุมและชื่นชมยินดีแก่บุคลากรสาธารณสุขที่ฉีดวัคซีนโควิด19ถึงเป้าหมาย 100 ล้านโดส เป็นการแสดงความขอบคุณและสร้างขวัญกําลังใจแก่ผู้ปฏิบัติงานที่ทุ่มเทระดมสรรพกําลังฉีดวัคซีนให้กับประชาชนทั่วประเทศกว่า 50 ล้านคน ในขณะที่ต้องปฏิบัติภารกิจปกติในการดูแลรักษาพยาบาลผู้ป่วยควบคู่ไปด้วย ส่วนการรับมือ “โอมิครอน” เตรียมพร้อมทั้งการฉีดวัคซีนเข็มกระตุ้นและการรักษาพยาบาล รวมถึงการสํารองยา เวชภัณฑ์ต่าง ๆ ให้พร้อม
นพ.ธงชัย กีรติหัตถยากร รองปลัดกระทรวงสาธารณสุข กล่าวถึงกรณีมีการวิพากษ์วิจารณ์ถึงการแสดงความยินดีเนื่องในโอกาสฉีดวัคซีนโควิด19 ครบ 100 ล้านโดส โดยไม่คํานึงถึงผู้เสียชีวิตจากโรคโควิด 19 และควรเตรียมรับมือเชื้อโอมิครอน ว่า การฉีดวัคซีนโควิด 19 ให้ถึงเป้าหมาย 100 ล้านโดส หรือประมาณ 50 ล้านคน เป็นภารกิจที่ต้องดําเนินการแข่งกับเวลา เนื่องจากในสถานการณ์การระบาดต้องพยายามฉีดวัคซีนให้ได้เร็วที่สุด เพื่อให้ประชาชนมีภูมิคุ้มกันเกิดขึ้นโดยเร็ว ซึ่งไม่ใช่เรื่องปกติที่ทําได้ทั่วไป แต่ต้องอาศัยกําลังกาย กําลังใจและความทุ่มเทของบุคลากรทางการแพทย์และสาธารณสุข ที่ต้องทําไปพร้อมกับการดูแลรักษาผู้ป่วยโควิด 19 และโรคอื่น ๆ ด้วย การชื่นชมยินดีที่บุคลากรสาธารณสุขสามารถฉีดวัคซีนได้ตามเป้าหมาย ถือเป็นสิ่งดี ๆ ที่ผู้บริหารสามารถทําให้แก่บุคลากรผู้ปฏิบัติงานได้ และเป็นกําลังใจให้กับผู้ที่ทํางานอย่างทุ่มเทมาต่อเนื่องยาวนาน ตั้งแต่เริ่มมีการระบาดของโควิค 19 และเริ่มฉีดวัคซีนเข็มแรกเมื่อเดือนกุมภาพันธ์ 2564
นพ.ธงชัยกล่าวต่อว่า สําหรับการเตรียมรับมือกับสถานการณ์ “โอมิครอน” ขณะนี้ได้มีการชะลอการเข้าประเทศในระบบTest & Go เพื่อลดโอกาสเสี่ยงของผู้เดินทางที่อยู่ในระยะฟักตัวของโรค พร้อมกับเร่งฉีดวัคซีนเข็มกระตุ้นให้ประชาชนมีภูมิคุ้มกันเพิ่มขึ้น รวมถึงจัดบริการวัคซีนเชิงรุกให้ประชากรทุกกลุ่มทั้งคนไทยและคนต่างชาติ โดยเฉพาะกลุ่มเป้าหมายพื้นที่เข้าถึงยาก ทั้งผู้ป่วยติดเตียง ผู้ที่อยู่ในพื้นที่ทุรกันดาร แรงงานต่างด้าวตามแนวชายแดน เป็นต้น ส่วนด้านการรักษาพยาบาล มีการเตรียมความพร้อม โดยทั้งประเทศมีเตียงรองรับผู้ป่วยโควิคมากกว่า2 แสนเตียง ปัจจุบันใช้อยู่ประมาณ 3 หมื่นเตียง ยังมีเตียงเพียงพอรองรับหากเกิดการระบาด และมีการหารือกับภาคีเครือข่ายทุกสัปดาห์ให้เตรียมความพร้อมตลอดเวลา รวมถึงจัดระบบการดูแลรักษาที่บ้านและชุมชน เนื่องจากคนไข้ส่วนใหญ่มีอาการไม่มาก สําหรับยารักษา ขณะนี้ยังมียาฟาวิพิราเวียร์คงเหลือมากกว่า 16.2 ล้านเม็ด และสามารถผลิตภายในประเทศได้แล้วโดยองค์การเภสัชกรรม และมียาเรมเดซิเวียร์ 4.5 หมื่นขวด รวมถึงได้สั่งซื้อและจองทั้งยาโมลนูพิราเวียร์ ยาแพกซ์โลวิดแล้ว พร้อมทั้งกําลังปรับปรุงแนวทางรักษาโรคให้เหมาะสมกับสถานการณ์ รวมถึงยาและอุปกรณ์อื่น มีสํารองไม่น้อยกว่า3 เดือน อย่างไรก็ตาม สิ่งสําคัญที่จะช่วยป้องกันการติดเชื้อยังเป็นมาตรการส่วนบุคคล ทั้งการสวมหน้ากากอนามัย ล้างมือ เว้นระยะห่าง หลีกเลี่ยงสถานที่แออัด ซึ่งจะช่วยป้องกันโควิด 19 ได้ทุกสายพันธุ์
*********************************** 25 ธันวาคม 2564
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดวันที่ ๑ กันยายน 2565 นี้ ที่จังหวัดนครนายก
วันอังคารที่ 23 สิงหาคม 2565
สํานักงานสลากกินแบ่งรัฐบาลพร้อมออกสลากสัญจร งวดวันที่ ๑ กันยายน 2565 นี้ ที่จังหวัดนครนายก
ในการออกรางวัลงวดวันที่ ๑ กันยายน 2565 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องราชพฤกษ์ ชลพฤกษ์ รีสอร์ท จังหวัดนครนายก เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดวันที่ ๑ กันยายน 2565 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ ห้องราชพฤกษ์ ชลพฤกษ์ รีสอร์ท จังหวัดนครนายก เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดนครนายก ให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล โดยจะเชิญข้าราชการหรือบุคลากรของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย โดยการออกรางวัลเป็นไปตามมาตรฐานสากล โปร่งใส ตรวจสอบได้ทุกขั้นตอน ทั้งนี้ การออกรางวัลได้ดําเนินการตามมาตรการในการป้องกันโควิด-19 ของรัฐบาล อย่างเคร่งครัด ด้วยการทําความสะอาดสถานที่ด้วยน้ํายาฆ่าเชื้อและแอลกอฮอล์ มีการตรวจวัดอุณหภูมิคณะกรรมการออกรางวัล บุคลากร สื่อมวลชน และผู้ที่เกี่ยวข้องทุกท่าน การรักษาระยะห่างระหว่างบุคคล รวมทั้งให้สวมหน้ากากอนามัยตลอดเวลาที่อยู่ในพื้นที่ สําหรับประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย และขอความร่วมมือปฏิบัติตามมาตรการป้องกันการแพร่ระบาดของโรคติดเชื้อโควิด-19 อย่างเคร่งครัดนอกจากนี้ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์อมรินทร์ ทีวี ตั้งแต่เวลา ๑๓.๕๐ น. เป็นต้นไป
- สถานีโทรทัศน์ไทยรัฐทีวี ตั้งแต่เวลา ๑๔.๐๐ น. เป็นต้นไป
- LINE TODAYตั้งแต่เวลา ๑๔.๓๐ น. เป็นต้นไป
- เว็บไซต์สํานักงานสลากกินแบ่งรัฐบาล www.glo.or.thตั้งแต่เวลา ๑๔.๓๐ น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา ๑๔.๓๐ น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมการช่วยเหลือสังคม (CSR) ในวันที่ 31 สิงหาคม 2565 ได้แก่ การส่งมอบบ้านตามโครงการบ้านห่วงใยจากใจ GLO ซึ่งเป็นโครงการที่จัดสร้างบ้านให้กับประชาชนที่มีบ้านพักอาศัยไม่มั่นคงถาวร จํานวน 83 หลัง สําหรับจังหวัดนครนายก จะทําการส่งมอบบ้าน จํานวน 1 หลัง ให้กับนางสาวสุรินทร์ ดวงดี และในวันเดียวกันจะจัดกิจกรรมจัดเลี้ยงอาหารกลางวันเด็กที่โรงเรียนวัดท่าช้าง (แสงปัญญาวิทยาคาร) สลากกินแบ่งรัฐบาลสงเคราะห์ อีกด้วย สํานักงานสลากกินแบ่งรัฐบาลจึงขอเชิญประชาชนชาวจังหวัดนครนายกและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ ๑ กันยายน 2565 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-นายกฯ ไป จ.ภูเก็ต 1 ก.ค.นี้...พร้อมเปิดประเทศอีกครั้ง นำร่อง "Phuket Sandbox”
วันจันทร์ที่ 5 กรกฎาคม 2564
นายกฯ ไป จ.ภูเก็ต 1 ก.ค.นี้...พร้อมเปิดประเทศอีกครั้ง นําร่อง "Phuket Sandbox”
....
วันที่ 1 ก.ค. นี้ นายกรัฐมนตรีจะเดินทางไป จ.ภูเก็ต เพื่อตรวจความพร้อมโครงการ "Phuket Sandbox” ซึ่งเป็นโครงการที่จะช่วยฟื้นฟูเศรษฐกิจของประเทศไทยอย่างเต็มรูปแบบ ซึ่งการเดินหน้า “เปิดประเทศ” ครั้งนี้ จะเป็นการช่วยฟื้นฟูเศรษฐกิจ และอุตสาหกรรรมการท่องเที่ยว ทําให้เกิดรายได้เข้าประเทศ ประชาชนสามารถกลับมาประกอบอาชีพได้ ควบคู่กับการควบคุมการแพร่ระบาดโรคโควิด-19...มาร่วมติดตามภารกิจนายกฯ ผ่าน LIVE ได้ที่..เพจไทยคู่ฟ้า..
-------------------
รัฐบาลไทย-ข่าวทำเนียบรัฐบาล-รมว.สุชาติ มอบ 'ที่ปรึกษา' เยี่ยมกลุ่มบ้านนาตีน จ.กระบี่ ต่อยอดผลิตภัณฑ์ชุมชน สร้างอาชีพเพิ่มรายได้ รับนักท่องเที่ยว
วันพุธที่ 17 พฤศจิกายน 2564
รมว.สุชาติ มอบ 'ที่ปรึกษา' เยี่ยมกลุ่มบ้านนาตีน จ.กระบี่ ต่อยอดผลิตภัณฑ์ชุมชน สร้างอาชีพเพิ่มรายได้ รับนักท่องเที่ยว
รมว.สุชาติ มอบ 'ที่ปรึกษา' เยี่ยมกลุ่มบ้านนาตีน จ.กระบี่ ต่อยอดผลิตภัณฑ์ชุมชน สร้างอาชีพเพิ่มรายได้ รับนักท่องเที่ยว
เมื่อวันที่17พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่จังหวัดกระบี่เพื่อตรวจเยี่ยมกลุ่มอาชีพแรงงานนอกระบบแรงงานผู้สูงอายุและแรงงานกลุ่มเปราะบางโดยมีนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานพร้อมด้วยเจ้าหน้าที่หน่วยงานในสังกัดกระทรวงแรงงานจังหวัดกระบี่เข้าร่วมในครั้งนี้ด้วยณกลุ่มอาชีพชุมชนบ้านนาตีนตั้งอยู่ที่ศูนย์กลางชุมชนบ้านนาตีนหมู่4ตําบลอ่าวนางอําเภอเมืองจังหวัดกระบี่โดยนางธิวัลรัตน์กล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาได้มีนโยบายเปิดประเทศเพื่อต้อนรับนักท่องเที่ยวมาตั้งแต่วันที่1พฤศจิกายนเป็นต้นมาซึ่งจะส่งผลให้เกิดการจ้างงานในระดับพื้นที่และได้สั่งการให้กระทรวงแรงงานดูแลกลุ่มวิสาหกิจชุมชนให้เข้มแข็งและยั่งยืนเพื่อให้กลุ่มอาชีพตั้งแต่ระดับรากหญ้าสามารถพัฒนาต่อยอดไปสู่ผู้ประกอบการSMEsได้ในอนาคตโดยเฉพาะจังหวัดกระบี่เป็นเมืองท่องเที่ยวที่ในแต่ละปีสร้างรายได้จากนักท่องเที่ยวเป็นเม็ดเงินมหาศาลทางเศรษฐกิจท่านรัฐมนตรีสุชาติชมกลิ่นได้เล็งเห็นถึงความสําคัญในการส่งเสริมการประกอบอาชีพที่ตรงตามความต้องการในพื้นที่ดังกล่าวจึงได้มอบหมายให้ดิฉันและคณะลงพื้นที่ตรวจเยี่ยมกลุ่มอาชีพแรงงานนอกระบบแรงงานผู้สูงอายุและแรงงานกลุ่มเปราะบางเพื่อให้ผู้ว่างงานผู้ถูกเลิกจ้างผู้ที่รอฤดูกาลผู้ประสบภัยธรรมชาติแรงงานนอกระบบคนพิการหรือผู้ดูแลคนพิการและประชาชนทั่วไปได้รับการส่งเสริมการประกอบอาชีพที่ตรงตามความต้องการมีส่วนร่วมทางสังคมรวมทั้งได้รับการเสริมสร้างภาวะทางร่างกายจิตใจตระหนักถึงคุณค่าและศักยภาพของตนเองนําไปสู่การมีคุณภาพชีวิตที่ดีขึ้นและได้มีการมอบวัสดุอุปกรณ์สนับสนุนการประกอบอาชีพให้แก่ผู้เข้าร่วมกิจกรรม
สําหรับบ้านนาตีนเป็นชุมชนเล็กๆแบบวิถีมุสลิมและเป็นแหล่งท่องเที่ยวเชิงวัฒนธรรมผสานเอกลักษณ์ของชุมชนที่โดดเด่นในเรื่องของการทําผ้าบาติกมาประยุกต์เป็นของที่ระลึกเพื่อสร้างรายได้แก่ชุมชนปัจจุบันชุมชนบ้านนาตีนอยู่ระหว่างการพัฒนาปรับปรุงผลิตภัณฑ์ตลอดจนการพัฒนาองค์กรและสภาพแวดล้อมในระดับหมู่บ้านเพื่อผลักดันให้เป็นหมู่บ้านอนุรักษ์แหล่งท่องเที่ยวและการส่งเสริมด้านผลิตภัณฑ์OTOPที่เปิดโอกาสให้นักท่องเที่ยวเลือกชมซื้อสินค้าหัตถกรรมที่ผลิตจากคนในชุมชนเช่นผ้าบาติกกระเป๋าปิ้กเป๊กแฮนด์เมดลายบาติกผลิตภัณฑ์จากกะลามะพร้าวสํานักงานจัดหางานจังหวัดกระบี่ได้สนับสนุนและส่งเสริมโครงการเตรียมความพร้อมแก่กําลังแรงงานกิจกรรมเพิ่มอาชีพเพิ่มรายได้แก่กลุ่มแรงงานนอกระบบเมื่อวันที่30-31สิงหาคม2564มีการอบรมและฝึกปฏิบัติหลักสูตร"การทํากระเป๋าปิ๊กเป๊กแฮนด์เมดลายบาติก"พร้อมมอบวัสดุหลังจากฝึกอบรมซึ่งผู้ผ่านการอบรมสามารถประกอบอาชีพเพิ่มรายได้5,000 - 10,000บาทต่อเดือน
+++++++++++++++++++
กองเผยแพร่และประชาสัมพันธ์
17พฤศจิกายน2564
รัฐบาลไทย-ข่าวทำเนียบรัฐบาล-รัฐบาลรับข้อเสนอกลุ่มตัวแทนเครือข่ายองค์กรสตรี เนื่องในวันสตรีสากล ประจำปี 65 ยืนยันพลังสตรีเป็นพลังสำคัญในการพัฒนาประเทศอย่างยั่งยืน เร่งแก้ปัญหาความรุนแรงในครอบครัว
วันจันทร์ที่ 7 มีนาคม 2565
รัฐบาลรับข้อเสนอกลุ่มตัวแทนเครือข่ายองค์กรสตรี เนื่องในวันสตรีสากล ประจําปี 65 ยืนยันพลังสตรีเป็นพลังสําคัญในการพัฒนาประเทศอย่างยั่งยืน เร่งแก้ปัญหาความรุนแรงในครอบครัว
รัฐบาลรับข้อเสนอกลุ่มตัวแทนเครือข่ายองค์กรสตรี เนื่องในวันสตรีสากล ประจําปี 65 ยืนยันพลังสตรีเป็นพลังสําคัญในการพัฒนาประเทศอย่างยั่งยืน เร่งแก้ปัญหาความรุนแรงในครอบครัว
วันนี้ (7 มีนาคม 2565) เวลา 13.30 น. ณ บริเวณหน้าศูนย์แถลงข่าวรัฐบาล ตึกนารีสโมสร ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกรทรวงกลาโหม มอบหมายให้นางสาวรัชดา ธนาดิเรก รองโฆษกประจําสํานักนายกรัฐมนตรีเป็นผู้แทนรัฐบาลรับหนังสือข้อเสนอจากกลุ่มตัวแทนเครือข่ายองค์กรสตรี เนื่องในวันสตรีสากล ประจําปี 2565
ภายหลังรับหนังสือข้อเสนอฯ นางสาวรัชดาฯ กล่าวว่า ในนามตัวแทนของรัฐบาลขอขอบคุณเครือข่ายองค์กรสตรีทุกเครือข่ายที่ได้นําเสนอข้อเรียกร้องให้กับรัฐบาลเพื่อพิจารณาดําเนินการ ในส่วนข้อเรียกร้องที่ได้ยื่นมานั้น บ้างเรื่องรัฐบาลได้ดําเนินการไปแล้ว ไม่ว่าจะเป็นเรื่องมาตรการความปลอดภัย ลดพื้นที่เสี่ยงต่อการละเมิดทางเพศในสถานศึกษา ซึ่งกระทรวงศึกษาได้ดําเนินการมาอย่างต่อเนื่อง รวมถึงเรื่องการแก้ปัญหาปัญหาความรุนแรงในครอบครัว และการกระทํารุนแรงต่อเด็กและผู้หญิง ทางกระทรวงการพัฒนาสังคมและความมั่นคงของมนุษย์ได้ให้ความสําคัญกับเรื่องนี้ มีการเฝ้าระวังและจัดตั้งศูนย์ให้ความช่วยเหลืออย่างจริงจัง และเตรียมผลักันให้เป็นวาระแห่งชาติด้วย ในส่วนเรื่องของการแก้ไขกฎหมายเกี่ยวกับสิทธิแรงงานหญิง กระทรวงแรงงานอยู่ระหว่างดําเนินการแก้ไขในหลาย ๆ เรื่องแล้วเช่นกัน
นางสาวรัชดาฯ กล่าวยืนยันว่า ข้อเสนอทุกข้อของกลุ่มเครือข่ายองค์กรสตรี รัฐบาลจะได้นําไปพิจารณา ผ่านการทํางานอย่างบูรณการของส่วนราชการต่าง ๆ เพื่อให้เกิดประโยชน์ต่อการแก้ปัญหาของผู้หญิง พร้อมกับเน้นย้ําว่า รัฐบาลเห็นถึงความสําคัญของสตรีในการมีส่วนร่วมในกิจกรรมทางสังคมและการยุติการเลือกปฏิบัติ พร้อมส่งเสริมความเสมอภาคทางเพศ และบทบาทของสตรีในการทํางานเชิงเศรษฐกิจ การเมือง และการบริหารในทุกระดับ ตลอดระยะเวลาที่ผ่านมานายกรัฐมนตรีได้กําชับให้ทุกส่วนราชการพิจารณาเร่งดําเนินการตามข้อเสนอ เพื่อให้เกิดความก้าวหน้าของสตรีที่เป็นส่วนหนึ่งที่สําคัญในการเสริมสร้างศักยภาพเป็นพลังสําคัญในการพัฒนาประเทศอย่างยั่งยืน
...........................